***Daily Mail*** er en britisk morgenavis som utgis i London. 

Avisen utgis nå i tabloidformat. Med et opplag på over 1,8 millioner daglige eksemplarer, er *Daily Mail* den nest største avisen i Storbritannia, etter *The Sun*.

Glimt fra avisens fortid
------------------------

*Daily Mail* ble grunnlagt i 1896 av Alfred Harmsworth. Avisen var preget av moderne trykkteknikk og nyhetsjournalistikk og ble på 1920-tallet Storbritannias største morgenavis. Redaksjonen i avisen har tradisjonelt vært politisk konservativ, og *Daily Mail* var tidligere en mellomformats avis med et redaksjonelt innhold som lå mellom kvalitetsavisene, som ble trykt i fullformat, og den skandalepregede tabloidpressen.

Avisen offentliggjorde under parlamentsvalgkampen i oktober 1924 et angivelig brev fra Sinovjev rettet til Storbritannias kommunistiske parti og som oppfordret til væpnet opprør. Dette utløste stor oppmerksomhet og bestyrtelse. Fire dager etter led *Liberal Party* store tilbakeslag, mens de konservative opplevde et valgskred og kunne avløse Labours regjering under Ramsay MacDonald. Sinovjevbrevet ble senere avdekket som en forfalskning.

I begynnelsen av 1930-årene støttet avisen *United Empire Party*, som var stiftet av blant andre avisens eier lord Rothermere. Rothermere sympatiserte den gang med Adolf Hitler og Benito Mussolini, og øvet innflytelse på avisens redaksjonelle linje i denne retning.

Tidvis støttet *Daily Mail* i sine kommentarer også Oswald Mosleys *British Union of Fascists* (BUF), men tok avstand fra dem etter voldsutøvelse ved en BUF-manifestasjon i 1934.

Sympatien med Nazi-Tyskland holdt seg derimot i flere år etter og lord Rothermere gratulerte Hitler i 1939 med okkupasjonen av rest-Tsjekkoslovakia i et brev skrevet av ham personlig.

Etter to års diskusjon oppnådde brukerne på engelsk Wikipedia i 2017 enighet om at *Daily Mail* ikke tillates som kilde, fordi brukerne bedømte avisens journalistikk som «stort sett upålitelig».

*Daily Mails* forside 13. februar 1997 var likevel utslagsgivende for at to drapsmenn ble dømt for det rasistisk motiverte angrepet på den 18 år gamle arkitekt-studententen Stephen Lawrence som stod og ventet på bussen i Eltham i sørøst-London en aprilkveld i 1993. To uker senere hadde politiet arrestert flere gjengmedlemmer, men det skulle ta 18 år å få drapsmennene for retten. Først i januar 2012 ble David Norris og Gary Dobson dømt for drapet, som *the Times* hevdet ville kvalifisert som lynsjing om det hadde hendt i sørstatene i mellomkrigstiden. På et tidspunkt var samtlige fem mistenkte drapsanklaget, men fellende bevis manglet. I 1997 satte *Daily Mail* bilder av de fem på sin forside under overskriften MURDERERS: *if we are wrong, sue us*. *The Guardian* mente denne forsiden hadde gjort det umulig å overse saken, og *Daily Mails* journalistikk bidro til å endre den 800 år gamle loven om at en person ikke kunne anklages to ganger for samme forbrytelse. Denne reformen gjorde det mulig å få dømt Lawrences mordere. *Daily Mail*-journalisten Stephen Wright mottok en *Special Campaign Award* for sin innsats til sakens oppklaring.

Mail Online
-----------

*Daily Mails* nettside har siden desember 2012 vært den mest besøkte engelskspråklige nettavisen. Da passerte den *The New York Times* i antall unike brukere per måned. I desember 2012 hadde *Mail Online* 45,3 millioner besøkende mens *nytimes.com* hadde 44,8 millioner. I mai 2013 hadde *Mail Online* 50,2 millioner unike brukere.

Bidragsytere
------------

### Notable jevnlige bidragsytere

|  |  |  |  |
| --- | --- | --- | --- |
| **Journalister*** Claire Bates
* Craig Brown
* Alex Brummer
* Julie Burchill
* Rebecca Camber
* Patrick Collins
* Derek Draper
* Sam Greenhill
* Roy Hattersley
* Liz Jones
 | * John Junor
* Des Kelly
* Tom Kelly
* Ann Leslie
* Quentin Letts
* Richard Littlejohn
* Edward Lucas
* David Mellor
* Jan Moir
* Julie Moult
 | * Melanie Phillips
* Graham Poll
* Paul Sheehan
* Norman Tebbit
* Michael Winner
* Stephen Wright
* Peter Hitchens
* Keith Waterhouse
 | **Tegnere*** Alex Graham
* Stanley McMurtry

**Fotografer*** Dave Parker
* Mark Richards
* Jamie Wiseman
 |

### Tidligere skrivere

* Paul Callan
* Edgar Wallace (Krigskorrespondent fra boerkrigen)
* William Comyns Beaumont (forlot avisen i 1930 for å grunnlegge The Bystander)
* Anthony Cave Brown
* Nigel Dempster
* Simon Heffer
* Paul Johnson
* Linda Lee Potter
* William Le Queux
* Valentine Williams (1883–1946)
* Ian Wooldridge

Referanser
----------

1. ↑   (på en, fr, es, zh-hans, ar) *The ISSN portal*, Paris: ISSN International Centre, ISSN 1819-1819, ISSN 0307-7578, Wikidata Q70460099,
2. ↑  .
3. ↑  Nicholson Baker: *Human Smoke: The Beginnings of World War II, the End of Civilization*. Simon & Schuster, 2008, s. 12–13.
4. ↑  James Thomas: *Popular Newspapers, the Labour Party and British Politics*. Routledge, 2005, s. 75
5. ↑  Dennis Griffiths: *Fleet Street: Five hundred years of the press*. British Library, 2006, s. 249
6. ↑  Richard Griffiths: *Fellow Travellers of the Right: British Enthusiasts for Nazi Germany, 1933–1939*. Constable, 1980, s. 163–168
7. ↑  S.J. Taylor: *The Great Outsiders: Northcliffe, Rothermere and the Daily Mail*. Weidenfeld & Nicolson, 1996
8. ↑  Cyprian P. Blamires (ed.): *World Fascism: A Historical Encyclopedia, Volume 1*. ABC-CLIO, 2006, s. 288, 435
9. ↑  Richard Griffiths: *Fellow Travellers of the Right: British Enthusiasts for Nazi Germany, 1933–1939*. Constable, 1980, s. 168
10. ↑  Neil Tweedie und Peter Day: *When Rothermere urged Hitler to invade Romania*. I: The Daily Telegraph, 1. mars 2005
11. ↑  Jackson, Jasper (9. februar 2017). «Wikipedia bans Daily Mail as 'unreliable' source». *The Guardian*. Besøkt 12. februar 2017.
12. ↑  Gunnar Ringheim: «Forsida som skapte historie», *Dagbladet* 9. januar 2012
13. ↑  Stephen Wright, prisbelønt *Daily Mail*-journalist
14. ↑  Roy Greenslade (25. januar 2013): Mail Online goes top of the world. *The Guardian*.
15. ↑  Nicky Woolf (5. juli 2013): The British Are Coming—and They've Brought Newspaper. *The Atlantic*.

Eksterne lenker
---------------

* (en) Offisielt nettsted Rediger på Wikidata

* (en) Daily Mail – kategori av bilder, video eller lyd på Commons Rediger på Wikidata
* Daily Mail på Twitter Rediger på Wikidata

* Daily Mail på Facebook Rediger på Wikidata

* Daily Mail på YouTube Rediger på Wikidata

* Daily Mail på Pinterest Rediger på Wikidata


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** Nationalencyklopedin **·** VIAF **·** OCLC **·** ISSN **·** ISNI **·** BNF **·** BNF (data) **·** BBC Things **·** MusicBrainz
 |